Rhaegaz Dun'khan

Dun'khan, membre de la Guàrdia de la Roca.

**Rhaegaz Dun'khan** (Berar'iülpa, Dron-A-Karaz, 2539) va ser un seminan Dronkar que es va unir a la Companyia de Von Baldric durant els esdeveniments narrats a *L'escut d'Argos* i *Un camí incert*. Caracteritzat per la seva histriònica manera de ser i la seva creativitat com a mestre ferrer, sempre anava acompanyat del seu fidel amic, el porc de wolframi blau Bharuk - el veritable mestre.

Una de les primeres persones a poder viatjar pels plànols, va ser també pare adoptiu d'una nena, la Mi'aa, qui va seguir les passes d'artífex del seu pare.

## Història

### Origen

Rhaegaz Dun'khan va néixer a un petit poble emprenedor del regne nan de Dron-A-Karaz, sota la serralada de Gorondal, anomenat Berar'iülpa l'any 2539 de la Tercera Crònica.

Membre d'una família ben nombrosa, fill de mare nana, Rhaegaz Dul'lors, i de pare humà desconegut, va desenvolupar l'habilitat de l'oratòria i la mentida, la forja creativa, i l'amor per la gresca i el Cocoloot, la beguda local. La tràgica mort de la seva mare l'estiu del 2557 va esdevenir un moment clau per escollir el seu camí a la vida.

Reconegut pels pobles del voltant tant per les seves habilitats com a forjador i mecànic, com per la seva habilitat per causar el caos, va decidir viatjar a les Ciutats lliures de Rem per continuar el seu aprenentatge.

### Estudis a Rem

Durant un període de dos anys, en Dun'khan va treballar a la forja del sabi Kirwen, on va aprendre d'un expert en wolframi blau anomenat Bharuk.

En algun moment, l'ànima de Bharuk va ser imbuïda dins el cos d'un constructe en forma de porc senglar fet del material blavenc. En Dun'khan va fugir amb ell fins a Argos.

Eventualmet, en Dun'khan va perdre tots els records de la seva vida a Rem, incloent-hi qui era realment en Bharuk.

### Un camí incert

#### Mi'aa Dun'khan

Acompanyats per en Lawrence i l'Arturito, la resta de la companyia de von Baldric van viatjar al poble d'Estert amb l'objectiu de trobar un home anomenat Rolf i, d'ell, la manera d'entrar a Bristol sense ser enxampats. Estert va resultar ser controlat per un grup de bandits i les seves famílies. La companyia els hi va posar fi alliberant el poble, però les filles i fills dels bandits van quedar orfes.

Inconscient dels seus actes en Dun'khan i en Bharuk van mirar de portar als orfes a un lloc segur, però van acabar descobrint de manera molt cruel la mort dels seus pares. Aquest fet no va assentar gaire bé a la companyia, qui va recriminar en Dun'khan d'inconscient i de mirar de fer sempre per la seva. L'endemà en Dun'khan no va acompanyar als seus companys a Bristol, sinó que es va quedar a Estert creient que seria més útil tornant a la forja d'en Kirwen.

Abans, tanmateix, va decidir adoptar una nena, una de les filles dels bandolers, la Mi'aa, qui ràpidament es va sentir acceptada dins la seva nova família de pare extravagant i tiet petit i blau.

## Personalitat

En Rhaegaz Dun'khan era creatiu i intel·ligent, patidor amb el got sempre mig ple, tot i que no utilitzava sempre aquestes qualitats pel bé comú. El camí més ràpid i útil era sempre aquell a escollir, passés per la mentida o la lleu traïció als amics (sempre que els efectes en ells no fossin malverses o duradors). Això no obstant, estimava de forma pura a aquells qui decidia estimar, i cometia les accions més terribles i esbojarrades per ajudar-los i defensar el bé i la veritat, sempre que fossin el seu bé i la seva veritat, clar.

En arribar a la Companyia de von Baldric, en Dun'khan era un seminan egocèntric amb només tres objectius al cap: cuidar del seu millor i únic amic, en Bharuk; descobrir per què havia oblidat el seu passat; i tornar al seu objectiu de vida original: trobar un heroi per armar-lo i fer-se famós en cançons i balades. De mica en mica, però, va descobrir un nou sentit de l'honor i l'amistat en veure els seus companys arriscar les seves vides per causes majors. La pèrdua de Bharuk va ser un gran cop pel jove seminan, i la tutela de guerrers com Grugnim Strokaz i Baldan von Baldric van ser de gran ajuda per a evolucionar.

A poc a poc, aquest desig de fama i fortuna va anar desapareixent, convertint-se ajudar la resta, faci el que faci falta, el seu nou propòsit de vida.

Solitari en les relacions (es considera asexual, o com diria ell, "sense necessitat de fer tra-trà"), beu Cocoloot i menja borogroves sense parar.

## Off-role

El nom Dun'khan prové de l'artífex i guerrer fictici Duncan, l'Home d'armes, personatge de *He-man i els Senyors de l'univers* de la qual en Sergi n'és un gran seguidor. La idea d'un personatge acompanyat d'un porc senglar és heretada del seu personatge al videojoc Wolrd of Warcraft, on també la mascota es deia Bharuk, o Almirall.